EkBass/fiwiki-20250220-pages-articles huggingface dataset:
S/S Hurma

S/S Hurma on teräsrunkoinen höyrylaiva, joka on rakennettu vuonna 1902 Viipurin telakalla Viipurissa. Alus rakennettiin hinaajaksi T. & J. Salvesen osakeyhtiön käyttöön. Vuonna 1916 Oy Kaukas Ab osti Salvesenin liiketoiminnan ja sitä kautta S/S Hurma siirtyi muun yrityksen laivaston mukana Kaukaan omistukseen. Vuonna 1935 aluksen toimenkuva laajeni peruskorjauksen myötä jonka yhteydessä laiva varustettiin toimimaan myös jäänmurtajana. Jäänmurtajaominaisuudet tekivät aluksesta Kaukaan eniten käytetyn laivan ja se toimi hinaustehtävissä aikaisesta keväästä alkutalveen asti. Talven 1965 aikana S/S Hurma muutettiin öljylämmitteiseksi ja vuonna 1969 alus siirtyi yritysjärjestelyiden johdosta Tehdaspuu Oy:n omistukseen. Alus toimi hinaajana vuoteen 1974 asti jonka jälkeen se on palvellut ensin Tehdaspuu Oy:tä ja sittemmin UPM Metsä Oy:tä edustusaluksena. Nykyisin laiva on muutettu takaisin puulämmitteiseksi. == Tekniset tiedot == * Kattila: 85 m² * Polttoaine: Puu Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä. ==Lähteet== * Pakkanen, Esko: Hurma ja Kaukaan muut höyrylaivat. Suomen Höyrypursiseura ry, 1995. ISBN 951-97287-0-8 == Aiheesta muualla == * Suomen Höyrypursiseura * S/s Hurma kuvattuna Savonlinnan matkustajasatamassa 2010 Luokka:Hinaajat Luokka:Höyrylaivat
Sirppipistiäinen

Sirppipistiäinen (Ophion luteus) on noin 15–20 millimetrin kokoinen pistiäislaji. Sen ruumiinväri on ruskeanpunainen ja sillä on mustat silmät. Sirppipistiäisen takaruumis on kupera ja litistynyt. Siipien reunat ovat kullanruskeat. Sirppipistiäisiä esiintyy yleisimmin heinä-syyskuun aikana ja ne esiintyvät enimmäkseen niityillä ja metsäaukioilla. Lajin pisto voi olla kipeä. Uhanalaisuusluokitukseltaan laji on melko harvinainen. == Elintavat ja lisääntyminen == Laji tulee helposti valolle. Se lentää nimittäin yöllä etsiessään isäntäeläintä jälkeläisilleen. Isäntäeläimenä toimii keskisuuren tai suuren perhosen toukka. Sen toukat kehittyvät sitten isännän ruumiissa. Aluksi toukat eivät syö isännän elintärkeitä osia. Silloin perhostoukka kasvaa ja syö yleensä harvinaisen runsaasti. Ruokahalu vähenee kuitenkin pian, ja suuriksi kasvaneet pistiäistoukat syövät isäntänsä kuoliaaksi. Sitten ne ryömivät esiin ja koteloituvat. == Lähteet == * * == Aiheesta muualla == *Laji.fi: Ophion luteus *Fauna Europaea: Ophion luteus Luokka:Loispistiäismäiset
Son de Sol

Son de Sol (”auringon ääni”) on espanjalainen flamenco-popyhtye, jonka jäseniä ovat kolme sisarta Sole, Esperanza ja Lola, jotka ovat kotoisin Écijasta, Andalusiasta. Yhtye edusti Espanjaa euroviisuissa Kiovassa 2005 laululla Brujería, joka sijoittui 21. sijalle saaden yhteensä 28 pistettä. == Diskografia == *De Fiesta Por Sevillanas (1999) *Callejuela (2002) *Brujería (2005) *Directo a ti (2008) == Lähteet == == Aiheesta muualla == *Viralliset kotisivut Luokka:Espanjalaiset yhtyeet Luokka:Espanjan euroviisuedustajat Luokka:Vuoden 2005 euroviisuedustajat
Selma Björnsdóttir

Selma Björnsdóttir (myös Selma, s. 13. kesäkuuta 1974 Reykjavík) on islantilainen laulaja, joka parhaiten muistetaan Islannin euroviisuedustajana. Hän on edustanut maataan Eurovision laulukilpailussa 1999 laululla "All Out of Luck" ja 2005 laululla "If I Had Your Love", mutta ei päässyt finaaliin. ==Lähteet== == Aiheesta muualla == *Islannin euroviisu-sivut Luokka:Islantilaiset laulajat Luokka:Islannin euroviisuedustajat Luokka:Vuoden 2005 euroviisuedustajat Luokka:Vuonna 1974 syntyneet Luokka:Elävät henkilöt Luokka:Vuoden 1999 euroviisuedustajat
Xylophagomorpha

Xylophagomorpha on pieni ja vähälajinen kärpästen osalahko.http://www.itis.gov/servlet/SingleRpt/SingleRpt?search_topic=TSN&search;_value=130074 Osalahko kattaa kaksi heimoa, jotka ulkoasultaan eroavat toisistaan suuresti. Xylophagidae-heimo on maailmanlaajuinen. Aikuiset yksilöt ovat 2-25 millimetriä pitkiä, yleensä tummia tai keltaisenkirjavia hoikkia ja karvattomia kärpäsiä, jotka aterioivat kukissa. Toukat ovat lahonsyöjiä ja elävät lahopuussa.http://bugguide.net/node/view/7180http://delta- intkey.com/britin/dip/www/xylophag.htm Pantophthalmidae-heimon 21 lajia ovat puhtaasti neotrooppisia. Aikuiset yksilöt ovat erittäin kookkaita paarmamaisia kärpäsiä, joiden suuosat ovat surkastuneet, eikä aikuinen yksilö syökään enää mitään. Toukat kaivertavat käytäviä lahoaviin puihin.http://redpav.avepagro.org.ve/ojs/index.php/entomotropica/article/viewFile/166/168 == Lähteet == Luokka:Kärpäset
Joel Hautala

Joel Mikko Hautala (25. syyskuuta 1894 Alahärmä – 27. tammikuuta 1963) oli suomalainen jääkäriluutnantti. Hänen vanhempansa olivat maanviljelijä Juho Hautala ja Anna Mattila. Hänet vihittiin avioliittoon vuonna 1919 Aini Mäen kanssa.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Hautala kävi kansakoulun ja suoritti yksityisesti viidennen luokan Viipurin reaalikoulussa vuonna 1925. ==Jääkäriaika== Tämä alahärmäläinen maanviljelijä liittyi vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 9. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. ==Suomen sisällissota== :Katso myös: Suomen sisällissota Hän saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 2. krenatöörirykmentin 3. Seinäjoen pataljoonan 1. komppaniaan. Hän otti osaa taisteluihin Länkipohjassa, Orivedellä, Vääksy- Kangasala akselilla, Lempäälässä ja Vesilahdella, missä hän haavoittui pahasti 15. huhtikuuta 1918. ==Sisällissodan jälkeinen aika== Sisällissodan jälkeen Hautala siirrettiin 31. elokuuta 1918 Pioneerikoulutuspataljoonan 3. komppaniaan, josta hänet määrättiin lokakuussa vuonna 1919 Pioneeripataljoona 1:n 2. komppaniaan ja 15. huhtikuuta 1921 alkaen pataljoonan varastonhoitajaksi. Hänet siirrettiin 1. tammikuuta 1926 Karjalan kaartin rykmenttiin ja määrättiin täydennysvaraston hoitajaksi sekä 1. huhtikuuta 1934 alkaen Seinäjoen sotilaspiirin esikuntaan varastonhoitajaksi. ==Talvi- ja Jatkosota== Hautala osallistui talvisotaan rahastonhoitajana Seinäjoen sotilaspiirin esikunnassa, mitä tehtävää hän jatkoi myös välirauhan ja jatkosodan aikanakin, mutta siirrettiin Etelä- Pohjanmaan läntiseen suojeluskuntapiiriin. ==Sotien jälkeinen aika== Hautala toimi sotien jälkeen edelleen samassa tehtävässä, mutta suojeluskuntien lakkauttamisen jälkeen hänet siirrettiin takaisin Seinäjoen sotilaspiirin esikuntaan, jossa toimi edelleenkin rahastonhoitajana. Hänet siirrettiin lakkautuspalkalle vuonna 1952 ja erosi vakinaisesta palveluksesta vuonna 1954. Hän toimi Etelä-Pohjanmaan Jääkärit ry:n tilintarkastaja usean vuoden ajan. Hänet on haudattu Alahärmään. ==Lähteet== *Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1894 syntyneet Luokka:Vuonna 1963 kuolleet
Dubki

Dubki (, setoksi: Tupka) on kylä Pihkovan alueella, Venäjällä. Pinta-alaa niemeen sijoittuvalla muutaman talon kylällä on noin yksi neliökilometri. Dubki rajoittuu maa-alueittensa puolesta Viron Värskan kuntaan. Pohjoisessa ja lännessä Dubki rajautuu Pihkovanjärveen. Yleistason karttalähteiden mukaan pohjoisessa olevat vesialueet ovat osa Venäjää, jolloin alue ei ole aito eksklaavi, rajoiltaan täysin sulkeutuva alue vieraan valtion sisällä, vaan Venäjän jonkinlainen puolittainen eksklaavi Virossa. Eräs aiempi, vuonna 2005 julkaistu käsikirjoitus väittää kuitenkin, että Viron aluevedet ympäröivät järvelläkin. Tämän käsikirjoituksen mukaan Dubkista tuli Venäjän eksklaavi vuonna 1990. == Lähteet == == Aiheesta muualla == * Kuvia Dubkin läheisyydestä sekä muualta Viron ja Venäjän sekä Viron ja Latvian rajaseuduilta * Karttoja ja tietoa Dubkista Luokka:Enklaavit ja eksklaavit Luokka:Venäjän kylät Luokka:Pihkovan alue
Dombarovski

Dombarovski () on mannertenvälisten ohjusten tukikohta ja avaruusalusten laukaisukeskus (kosmodromi) Orskin ja Jasnyin kaupunkien lähellä Orenburgin alueella Etelä-Venäjällä. Dombarovski itse on noin 10 000 asukkaan taajama. Vuodesta 1964 toimineessa Venäjän armeijan tukikohdassa oli parhaimmillaan 64 kappaletta R-36-ohjuksen laukaisusiiloja; näistä 52 oli toiminnassa vielä vuonna 2004. Viimeksi vuosina 2004 ja 2006 tukikohdasta tehtiin R-36M2-ohjuksen koelaukaisut Kamtšatkan niemimaalle. Yksi siiloista on muutettu satelliittien kantorakettien laukaisuun sopivaksi. Nykyään kosmodromia käyttää Venäjän, Ukrainan ja Kazakstanin kantorakettiyhtiö ISC Kosmotras kaupallisten satelliittien laukaisuun Dnepr-kantoraketeilla, jotka ovat käytöstä poistettuja ja muunnettuja R-36 (eli SS-18) -ohjuksia. Keskuksesta laukaistiin avaruuteen yhdysvaltalaisen Bigelow Aerospace -yhtiön avaruusasemamalleja vuosina 2006 ja 2007. Lokakuussa 2008 laukaistiin Thaimaan kaukokartoitussatelliitti. Laukaisua oli jouduttu lykkäämään useita kertoja, kun Dombarovskilla oli vaikeuksia ympäristölle hyväksyttävän laukaisusuunnan löytämisessä. ==Lähteitä== *Dombarovskiy www.astronautix.com *Dombarovskiy www.RussianSpaceWeb.com Luokka:Orenburgin alueen kaupungit Luokka:Laukaisukeskukset Luokka:Venäjän avaruustoiminta
Bahrainin kansainvälinen lentoasema

Bahrainin kansainvälinen lentoasema (arab. مطار البحرين الدولي) on Al- Muharraqissa Bahrainissa sijaitseva lentoasema, jolla on käytössään kaksi kiitotietä. Lentoasemaa ylläpitää Bahrainin valtio. Asemataso on kaksi metriä meren pinnan yläpuolella. Lentoasema toimii Gulf Airin solmukohtana. == Matkustajamäärien kehitys == Lähde: Vuosi Matkustajia Vuosi Matkustajia 1998 3,434,812 2002 4,147,105 1999 3,950,000 2003 4,296,979 2000 3,975,000 2004 5,200,000 2001 3,991,623 2005 5,600,000 == Lähteet == == Aiheesta muualla == Luokka:Bahrainin rakennukset ja rakennelmat Luokka:Bahrainin liikenne Luokka:Lähi-idän lentoasemat
Pete ja lohikäärme Elliott

Pete ja lohikäärme Elliott () on Disneyn vuonna 1977 ensi-iltansa saanut animaatio-, seikkailu- ja musikaalielokuva, joka sijoittuu 1900-luvulle. Elokuva kertoo yhdeksänvuotiaasta pojasta nimeltään Pete. Elokuvasta tehtiin vuonna 2016 samanniminen uudelleenfilmatisointi. == Juoni == Yhdeksänvuotias Pete on karannut ilkeiden ottovanhempiensa luota. Hän tutustuu suureen vihreään lohikäärmeeseen Elliottiin, joka osaa tehdä itsensä näkymättömäksi. Pete saa luvan asua Noran ja hänen isänsä Tuikun luona majakassa. Hän yrittää pitää Elliottia lähistöllä piilossa, mutta se ei ole helppoa. ==Vastaanotto== Video-oppaassa vuodelta 1995 Asko Alanen antoi elokuvan Suomessa julkaistulle VHS-kasettiversiolle kritiikkiä pienten piirroshahmojen erottumisesta silloisessa tv-ruudussa. Elokuva sai häneltä kaksi tähteä viidestä, joka teoksen mukaan vastaa sanallista arviota ”keskinkertainen”. == Laulut == * "Main Title" * "The Happiest Home in These Hills" * "Boo Bop BopBop Bop (I Love You, Too)" * "I Saw a Dragon" * "It's Not Easy" * "Passamashloddy" * "Candle on the Water" * "There's Room for Everyone" * "Every Little Piece" * "Brazzle Dazzle Day" * "Bill of Sale" * "Candle on the Water (Reprise)" ==Lähteet== == Aiheesta muualla == * Luokka:Disneyn animaatioelokuvat Luokka:Vuoden 1977 yhdysvaltalaiset elokuvat Luokka:Elokuvat lohikäärmeistä
Thomas Schönlebe

Thomas Schönlebe (s. 6. elokuuta 1965) on saksalainen yleisurheilija. Hän edusti vuoteen 1990 asti Itä-Saksaa ja Saksojen yhdistymisen jälkeen Saksaa. Schönlebe voitti miesten 400 metrin juoksun maailmanmestaruuden Rooman MM- kilpailuissa 1987 Euroopan ennätysajalla 44,33. Aika säilyi Euroopan ennätyksenä vuoteen 2023 asti, jolloin sen rikkoi Matthew Hudson-Smith. Stuttgartin MM-kilpailuissa 1993 Schönlebe sai pronssia 4 × 400 metrin viestissä. Sisäratojen MM-kilpailuissa hän voitti 400 metrin juoksussa kultaa Pariisissa 1985 ja 4 × 400 metrin viestissä kultaa Saksan joukkueessa Sevillassa 1991. EM-kilpailuissa Schönlebe saavutti 400 metrin juoksussa hopeaa Stuttgartissa 1986 ja Splitissä 1990 sekä 4 × 400 metrin viestissä pronssia Splitissä 1990. Sisäratojen EM-kilpailuissa hän voitti 400 metrin juoksussa kultaa Madridissa 1986. Schönlebe juoksi sisäradoilla kahdesti 400 metrin juoksun virallisen maailmanennätyksen, 45,41 Wienissä helmikuussa 1986 ja 45,05 Sindelfingenissä helmikuussa 1988. Ajat olivat matkan kaksi ensimmäistä virallista hallimaailmanennätystä. Aika 45,05 oli edelleen elokuussa 2023 voimassa oleva Euroopan ennätys. Karsten Warholm sivusi aikaa vuonna 2019. Lisäksi Saksan 4 × 400 metrin viestijoukkueen voittoaika 3.03,05 Sevillan MM-hallikilpailuissa 1991 oli hallimaailmanennätys. ==Lähteet== Luokka:Itäsaksalaiset pikajuoksijat Luokka:Saksalaiset pikajuoksijat Luokka:Vuonna 1965 syntyneet Luokka:Elävät henkilöt
Through the Past, Darkly (Big Hits Vol. 2)

Through the Past, Darkly (Big Hits Vol. 2) on The Rolling Stonesin vuonna 1969 julkaistu toinen virallinen kokoelma-albumi. Albumin Britannian ja Yhdysvaltain painokset eroavat toisistaan kappaleiden osalta. Vuonna 2002 Yhdysvaltain painos julkaistiin uudelleen CD- ja SACD-muodossa. Erikoisuutena alkuperäisessa albumissa oli sen kahdeksankulmainen kansi. ==Kappaleet== *Kaikki kappaleet kirjoittaneet Mick Jagger ja Keith Richards ellei toisin mainita. ===Britannian-painos=== # # # # # # # # # # # # ===Yhdysvaltain- painos=== # # # # # # # # # # # #* Albumin kokonaiskesto: 28:23 ==Arvostelut== * Allmusic: (Britannian versio) linkki * Allmusic: (Yhdysvaltain versio)linkki == Lähteet == Luokka:Vuoden 1969 kokoelma-albumit Luokka:The Rolling Stonesin kokoelma-albumit
Raha-asiainvaliokunta

Raha-asiainvaliokunta perustettiin Suomen suuriruhtinaskunnan säätyvaltiopäiville ensimmäistä kertaa Porvoon maapäiville 1809. Se oli toinen kyseisten valtiopäivien valtiokunnista, joita oli tuolloin vain kaksi. Ensimmäinen valtiopäiville perustettu valiokunta oli Siviili- ja talousvaliokunta. Raha-asiain valiokunnan tehtävänä oli käsitellä rahaoloja. Suomessa kiersi Suomen sodan aikana niin Ruotsin kuningaskunnan kuin Venäjän keisarikunnankin rahaa. Autonomia vahvistui, kun Suomen pankki alkoi toimia keskuspankkina muodostuville liikepankeille ja kun Suomeen saatiin 1/4 kultafrangin arvoinen Suomen markka rahajärjestelmän kultaiseksi pohjaksi alun perin hopeakantaisen markan jatkoksi 1878, jolloin Suomen suuriruhtinaskunta suurtyi kultakantaan 20 vuotta ennen Venäjän keisarikuntaa. Vuoden 1863 valtiopäivillä samankaltaisia tehtäviä hoitamaan valittiin pankkivaliokunta, kun oli selvää, että jatkettiin Ruotsin vapauden ajan mallilla, jossa valtionpankki oli valtiopäivien eli säätyjen pankki, mikä näkyy edelleen Suomen pankissa pankkivaltuustossa, joka koostuu valtiopäivämiesperinteen mukaisesti kansanedustajista. Luokka:Valiokunnat
Tihisenniemen voimalaitos

Tihisenniemen voimalaitos on Kajaanin Tihisenniemellä sijaitseva Kainuun Voiman höyryvoimalaitos. Siinä on kaksi osaa, jotka valmistuivat vuosina 1989 (pääkattila) ja 1999 (vara- ja huippukattila). Voimalaitos tuottaa suurimman osan Kajaanin kaupungin tarvitsemasta kaukolämmöstä ja lisäksi sähköä. Lisäksi sillä on valmius toimittaa höyryä Renforsin Rannan teollisuusalueella toimiville yrityksille. Voimalan valvomosta ohjataan myös kolmea vesivoimalaa: Ämmäkosken voimalaitos, Koivukosken voimalaitos ja Koivukoski III. Aiemmin voimalaitos tuotti myös Kajaanin paperitehtaan tarvitseman prosessihöyryn suurilta osin vuosina 1986-1999 ja kokonaan vuosina 1999-2008 paperitehtaan sulkemiseen 17.12.2008 saakka. Paperitehtaan lopettamisen myötä voimalaitos keskittyy pelkästään kaukolämmön ja sähkön tuottamiseen. Laitoksessa on kaksi kattilaa: pääkattila sekä vara- ja huippukattila. Laitoksen piipun korkeus on noin 100 metriä. Kajaanin paperitehtaan oma höyryvoimala poistettiin käytöstä vuonna 1999 vanhentuneena. Kainuun Voima aikoo sulkea Tihisenniemen voimalaitoksen, joka on yhtiön mukaan ylisuuri ja taloudellisesti kannattamaton sekä tulossa käyttöikänsä päähän. Kattila Valmistaja Valmistusvuosi Teho Polttoaineet KAVO 1, (pyroflow-pääkattila) Ahlström, Varkaus 1989 240 MW Turve, palava jäte, jäteöljy, raskas polttoöljy, ratapölkkyhake KAVO 2, (vara- ja huippukattila) Tamentec 1998 120 MW Raskas polttoöljy * Turbiini (vastapainekaukolämpöturbiini, jossa erillinen lauhdutusosa) ja generaattori, Valmistaja: Siemens, Valmistusvuosi: 1987, Teho: Höyryvoimalaitoksen suurin mahdollinen sähköteho on 88 MW. Suurin kaukolämpöteho vastapainekäytössä on 80 MW ja turbiini ohitettuna 100 MW. Höyryn tuotantoteho on noin 75 MW. Suurin vastapainesähköteho on 72 MW ja suurin lauhdesähköteho 40 MW. ==Katso myös== * Kajaanin paperitehdas * Kajaanin saha * Pohjan Sellu == Lähteet == * Kainuun Voima Oy ===Viitteet=== Luokka:Kajaanin rakennukset ja rakennelmat Luokka:Suomen voimalaitokset
Kaarle Wärri

Kaarle Wärri, joskus myös Kaarlo Wärri tai Kaarlo Värri (vuoteen 1864 Ala- Jaakkola; 23. helmikuuta 1839 Huittinen – 12. tammikuuta 1923 Pöytyä), oli suomalainen maanviljelijä ja moninkertainen valtiopäivämies, joka toimi talonpoikaissäädyn valtiopäiväryhmän puhemiehenä.Biografia-sampo: Kaarle Wärri Viitattu 7.2.2021. ==Henkilöhistoria== Wärrin vanhemmat olivat ratsutilallinen Pertteli Ala-Jaakkola ja Liisa Wärri ja puoliso vuodesta 1864 Maria Justiina Saarelainen (k. 1932). Wärri oli maanviljelijä Pöytyällä vuodesta 1864. Siellä hän oli kunnallislautakunnan puheenjohtaja 1869–1878, kuntakokouksen puheenjohtaja 1878–1896 ja myöhemmin kunnanvaltuuston jäsen sekä Pöytyän kirkonisäntä 1883–1918. Kirkolliskokouksen jäsen Wärri oli 1876–1908 ja Loimaan ja Pöytyän säästöpankin hallituksen jäsen ja esimies 1866–1917. Hän toimi myös Pöytyän maamiesseuran pitkäaikaisena puheenjohtajana. Wärri ajoi vankasti suomen kielen asemaa, hän oli muun muassa Kansanvalistusseuran asiamies ja Suomalaisen Kirjallisuuden Seuran jäsen. Rahalahjoituksen Wärri teki vielä ikämiehenä Suomen ensimmäiselle täysin suomenkieliselle yliopistolle, Turun yliopistolle. ==Valtiopäivätyö== Wärri valittiin säätynsä nuorimmaksi valtiopäivämieheksi 1867, jotka järjestettiin suurena nälkävuonna, mutta ei enää valtiopäiville 1872. Syynä luottamuksen puutteeseen uskotaan olleen sen, että hän edusti ratsutilallisia, kun kihlakuntien valitsijakokouksissa suuri osa valitsijoista oli perintötalollisia. Wärri valittiin kuitenkin uudelleen kaikille seuraaville säätyvaltiopäiville 1877–1878, 1882, 1885, 1888, 1891, 1894, 1897, 1899, 1900, 1904–1905 ja 1905–1906. Talonpoikaissäädyn puhemies hän oli kolmesti, 1894, 1897 ja 1899. Valtiopäivillä Wärri edusti Maskun, Loimaan ja Tyrvään tuomiokuntia. == Lähteet == ==Aiheesta muualla== * * Kaarlo Värrin syntymästä sata vuotta, Helsingin Sanomat, 23.02.1939, nro 52, s. 4, Kansalliskirjaston digitaaliset aineistot Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Suomen suuriruhtinaskunnan talonpoikaissäädyn puhemiehet Luokka:Pöytyän kunnanvaltuutetut Luokka:Vuonna 1839 syntyneet Luokka:Vuonna 1923 kuolleet
Split-albumi

Split-albumi (tai lyhyemmin split) on musiikkialbumi, joka sisältää kahden tai useamman eri artistin kappaleita. On julkaistu myös samalla periaatteella tehtyjä split-EP:itä ja split-singlejä. Split-albumi eroaa "eri esittäjiä" -tyyppisistä julkaisuista siten, että ensin mainituissa on joka yhtyeeltä yleensä yhden tai kahden raidan sijasta useampia kappaleita. Lisäksi splitien kappaleet ovat usein uusia ja nimenomaan splitille tehtyjä. Split ei myöskään sisällä kuin korkeintaan muutaman yhtyeen kappaleita, kun taas eri esittäjien kokoelmalevyt voivat sisältää jopa kymmeniä yhtyeitä. Vinyylilevyjen ja C-kasettien aikakaudella kahden yhtyeen spliteillä oli usein A-puolella toisen yhtyeen ja B-puolella toisen yhtyeen kappaleet. CD-levyt eivät luonnollisestikaan sisällä kahta puolta, mutta splitejä on julkaistu myös CD- muodossa. Splitin etuna on yleensä se, että sen avulla voidaan esitellä tuntemattomampia yhtyeitä tunnetumpien rinnalla. Splitit voivat myös esitellä saman tyylilajin edustajia, jolloin tietyntyyppisestä musiikista kiinnostunut kykenee tutustumaan useisiin samankaltaista musiikkia tekeviin yhtyeisiin. Omakustanteissa splitejä suositaan usein kustannustehokkuuden vuoksi: pienissä painoksissa on kannattavampaa jakaa albumin julkaisu- ja levityskustannuksia useamman yhtyeen kesken. *
Painin maailmanmestaruuskilpailut 1975

Vuoden 1975 painin maailmanmestaruuskilpailut järjestettiin syyskuussa Minskissä, Valko-Venäjän sosialistisessa neuvostotasavallassa, Neuvostoliitossa. Kisoissa painittiin kreikkalais-roomalaista painia ja vapaapainia kymmenessä painoluokassa. Kisojen menestynein maa oli Neuvostoliitto, jonka painijat voittivat 12 kultamitalia sekä viisi muuta mitalia. == Mitalistit == === Kreikkalais-roomalainen paini === Painoluokka Kultaa Hopeaa Pronssia 48 kg Vladimir Zubkov Gheorghe Berceanu Stefan Angelov 52 kg Vitali Konstantinov Bilal Tabur Valeri Arutnujov 57 kg Farhat Mustafin Józef Lipień Pertti Ukkola 62 kg Nelson Davidjan Kazimierz Lipień László Réczi 68 kg Šamil Hisamutdinov Andrzej Supron Binjo Tšifudov 74 kg Anatoli Bykov Janko Šopov Mihaly Toma 82 kg Anatoli Nazarenko Ion Enache Adam Ostrowski 90 kg Valeri Rezantsev Stojan Ivanov Fred Theobald 100 kg Kamen Lozanov Fredi Albrecht Andrzej Skrzydlewski yli 100 kg Aleksandăr Tomov Aleksandr Koltsinski Roman Codreanu === Vapaapaini === Painoluokka Kultaa Hopeaa Pronssia 48 kg Hasan Isajev Anatoli Haritonjuk Kim Hwa-Kyung 52 kg Yuji Takada Telman Pašajev Dimitar Filipov 57 kg Masao Arai Vladimir Jumin Mitšo Dukov 62 kg Zeveg Oidov Theodule Toilotte Yang Jung-mo 68 kg Pavel Pinegin Tsedendamba Natsagdorj Ismail Juseinov 74 kg Ruslan Ašuralijev Mansour Barzegar Jiichiro Date 82 kg Adolf Seger Ismail Abilov Vasile Iorga 90 kg Levan Tediašvili Horst Stottmeister Šukri Ahmedov 100 kg Khorloogiin Bayanmönkh Harald Büttner Vladimir Guljutkin yli 100 kg Soslan Andijev Roland Gehrke Heinz Eichelbaum == Lähteet == * FILA:n tietokanta 1975 Luokka:Vuoden 1975 urheilu Maailmanmestaruuskilpailut 1975
AIR-2 Genie

AIR-2 Genie (aluksi: MB-1) oli ilmasta-ilmaan laukaistava pienellä 1,5 kilotonnin W25-ydinkärjellä varustettu ohjaamaton raketti.https://www.thisdayinaviation.com/19-july-1957/ Viitattu 27.3.2022.Sen kantomatka oli noin 10 kilometriä ja räjähdyksen tuhosäde 300 metriä. Raketin enin nopeus oli 3,3 Machia. AIR-2 oli tarkoitettu pommikonelaivueita vastaan. Aseen kehittäjä ja valmistaja oli Douglas Aircraft Company.https://pimaair.org/museum-aircraft/douglas-air-2/ Viitattu 15.3.2022. AIR-2A kehitettiin kylmän sodan aikana Yhdysvalloissa, ja se otettiin käyttöön 1950-luvun lopulla.https://www.boeing.com/history/products/mb-1-air-2-genie- missile.page Viitattu 25.3.2022. AIR-2 poistui käytöstä vuonna 1985, hieman ennen kuin viimeiset F-106-koneet vedettiin palveluksesta. Asetyyppiä käytti myös Kanadan ilmavoimat, joka päätti käyttönsä vuotta aiemmin (1984).http://www.designation-systems.net/dusrm/r-2.html Viitattu 25.3.2022. Rakettia kokeiltiin kerran operaatio Plumbbobin John-kokeessa 19. heinäkuuta 1957. Montanan ilmakansalliskaartin F-89J laukaisi sen 4 500 metrin, eli 15 000 jalan korkeudessa Yucca Flatin yllä Nevadan koealueella.https://nuclearweaponarchive.org/Usa/Tests/Plumbob.html Viitattu 24.3.2022. Räjähdyksen alla seisoi ryhmä vapaaehtoisia ilmavoimien upseereja, todistaakseen aseen vaarattomuuden käytettäessä sitä asutusalueilla.https://www.atomicheritage.org/history/operation-plumbbob-1957 Viitattu 24.3.2022. ==Koneet, jotka voitiin varustaa AIR-2 Genie-raketein== *Northrop F-89 Scorpion *McDonnell F-101 Voodoo (B-versio) *Convair F-106 Delta Dart *Lockheed F-104 Starfighter F-104 Starfighterit eivät kuitenkaan koskaan kantaneet asetta operatiivisessa käytössä.https://www.nationalmuseum.af.mil/Visit/Museum-Exhibits/Fact- Sheets/Display/Article/197594/mcdonnell-douglas-air-2a-genie-rocket/ Viitattu 25.3.2022. ==Tietoja== *Pituus: 2,95 m *Halkaisija: 0,44 m *Kärkiväli: 1,02 m *Laukaisupaino: 373 kg *Nopeus: Mach 3,3 *Kantama: 9,6 km *Taistelukärki: W25-fissioydinpommi, 1,5 kilotonnia *Käyttöönotto: 1957 *Käytöstä poisto: 1985 (Kanada: 1984) ==Lähteet== *https://www.atomicheritage.org/history/operation- plumbbob-1957 *https://nuclearweaponarchive.org/Usa/Tests/Plumbob.html *https://www.thisdayinaviation.com/19-july-1957/ === Viitteet === Luokka:Yhdysvaltalaiset ilmataisteluohjukset Luokka:Yhdysvaltain ydinaseet Luokka:Douglas
Painin maailmanmestaruuskilpailut 1977 (kreikkalais-roomalainen paini)

Vuoden 1977 painin maailmanmestaruuskilpailut järjestettiin kreikkalais- roomalaisen painin osalta lokakuussa Göteborgissa, Ruotsissa. Kisoissa painittiin kymmenessä painoluokassa. Kisat alkoivat 14. lokakuuta 1977. Samana vuonna järjestettiin erikseen vapaapainin MM-kilpailut Lausannessa. == Mitalistit == Painoluokka Kultaa Hopeaa Pronssia 48 kg Aleksei Šumakov Salih Bora Todor Gentšev 52 kg Nicu Ginga Kamil Fatkulin Moradali Shirani 57 kg Pertti Ukkola Farhat Mustafin Ivan Frgić 62 kg László Réczi Kazimierz Lipień Ion Paun 68 kg Heinz-Helmut Wehling Lars-Erik Skiöld Nikolai Dimov 74 kg Vítězslav Mácha Janko Šopov Ferenc Kocsis 82 kg Vladimir Tšeboksarov Ion Draica Momir Petković 90 kg Frank Andersson Petre Dicu Stojan Nikolov 100 kg Nikolai Balbošin Georgi Raikov-Petkov Refik Memišević yli 100 kg Nikola Dinev Aleksandr Koltsinski Arne Robertsson == Lähteet == * FILA:n tietokanta === Viitteet === 1977 kreikkalais-r. Luokka:Vuoden 1977 urheilu Maailmanmestaruuskilpailut 1977 Luokka:Göteborgin urheilutapahtumat
Espoon helluntaiseurakunta

Espoon helluntaiseurakunta on vuonna 1971 perustettu espoolainen helluntaiseurakunta. Seurakunnan johtava pastori on Petri Mäkilä. Seurakunnan toimitilat eli Espoon helluntaikirkko sijaitsee Olarinluomassa Luomanportisssa. Seurakuntaan kuuluu noin 600 jäsentä. Seurakunta kuuluu Suomen Helluntaikirkko -kirkkokuntaan. Seurakunnan toimintaan kuuluvat jumalanpalvelusten ja Sanan ja rukouksen iltojen lisäksi rukouspalvelu, solutoiminta, lapsi- ja nuorisotyö, lähetystyö, miesten- ja naistentyö, sinkkutyö sekä romanityö. Seurakunnassa toimii 40 erilaista vapaaehtoisten palvelutiimiä. Espoon helluntaiseurakunnan yhteydessä on toiminut Royal Rangers-partiojärjestö. Espoon helluntaiseurakunta on perustanut myös Keski- Espoon ja Espoonlahden lähiseurakunnat. Molemmat ovat sittemmin itsenäistyneet. == Historia == Espoon helluntaiseurakunta on perustettu 1971. Yhdistys on rekisteröity 13. lokakuuta 1977. Seurakunta on Suomen Helluntaikirkon jäsenseurakunta. == Toiminta == Jumalanpalvelusten ja Sanan ja rukouksen iltojen lisäksi toimintamuotoja ovat rukouspalvelu, solutoiminta, lapsi- ja nuorisotyö, lähetystyö, miesten- ja naistentyö, sinkkutyö sekä romanityö. Seurakunnalla on noin 40 erilaista vapaaehtoistyöntekijöiden palvelutiimiä. Romanityö on romaninuorten vastuulla, ja siihen kuuluvat Sanan ja laulun illat, romanijuhla toukokuussa, kesän nuortenleiri, grilli-illat, pikkujoulujuhlat ja muu yhteistoiminta. Nuortentyössä järjestetään One80-nimisiä iltoja, joihin sisältyy nuorekasta ylistysmusiikkia, raamatunopetusta ja todistuksia, sekä kahvilatoimintaa. Osa nuorisotyötä on toukokuussa vuosittain järjestettävä Revolution-nuorisokonferenssi sekä kesän ja talven nuortenleirit. === Lähetystyö === Espoon helluntaiseurakunnan toimintaan kuuluu myös lähetystyötä eri puolille maailmaa. Lähetystyökohteet ovat: * Saksassa Greifswaldin kaupunki * Papua-Uusi-Guinealla Nangwomin kylä * Israelissa Jerusalem * Tansaniassa Keski-Tansanian alue === TV- ja radio- ohjelma === Vuosina 2005–2010 seurakunnassa tuotettiin Elämän sykkeessä- ohjelmaa yhdessä muiden pääkaupunkiseudun helluntaiseurakuntien kanssa. Ohjelmaa lähetetään TV7:n televisio- ja verkkokanavilla. Espoon helluntaiseurakunta lähettää ohjelmia myös UskoTV:n kautta. == Seurakunnan johtajat == Listaa täydennettävä * 1997–2002: Arto Sädeaho * 2002–2019: Kyösti Frestadius * 2019–2021: Esa-Pekka Mattila * 2022→ Petri Mäkilä == Katso myös == * Uskonto Espoossa * Helluntaiherätys Suomessa * Suomen Helluntaikirkko * Espoonlahden helluntaiseurakunta * Keski-Espoon Lähiseurakunta ==Lähteet== == Aiheesta muualla == * Viralliset sivut * Elämän lähteellä -ohjelman arkisto Luokka:Espoon seurakunnat Luokka:Suomen helluntaiseurakunnat Luokka:Olari
Maria Gasolina

Maria Gasolina oli suomalainen, pääasiassa brasilialaista populaarimusiikkia suomeksi esittävä yhtye, joka oli perustettu Helsingissä vuonna 2001. Yhtyeeltä ilmestyi neljä pitkäsoittoa, Se jokin vuonna 2006, Mä olen sun vuonna 2008, Aina uusi aalto vuonna 2010 ja Pitkää siltaa vuonna 2017. Mä olen sun -levyn singleraita ”Kaipuusamba” valittiin Radio Helsingin kuulijoiden vuoden 2008 kesähitiksi. ==Yhtyeen jäsenet== *Janne Auvinen, lyömäsoittimet *Taneli Bruun, tenorisaksofoni *Kalle Jokinen, kitara *Lissu Lehtimaja, laulu ja trumpetti *Mikko Neimo, rummut *Mikko Ojanen, kosketinsoittimet *Matti Pekonen, basso *Essi Pelkonen, alttosaksofoni ja theremin *Sanni Verkasalo, huilu ja laulu ==Julkaisut== ===Pitkäsoitot=== * * * * * ===Kokoelmat=== * ===Kasetit=== * ===Singlet=== * * * * * * ===Demot=== * * ==Aiheesta muualla== * Virallinen sivusto Luokka:Suomalaiset maailmanmusiikkiyhtyeet
Tolkien-fandom

Tolkien-fandom on fantasiakirjailija J. R. R. Tolkienin teosten ihailijoiden muodostama yhteisö. == Kontu == Kontu on Suomen suurin Tolkien-aiheinen verkkosivusto. Sivustolla on wiki-muotoinen tietopankki KontuwikiKontuwiki, Tolkien-aiheisia uutisia ja keskustelupalsta Vihreä Lohikäärme, jossa on yli 5 000 käyttäjääVihreä Lohikäärme . Sivuston perusti Vesa Piittinen vuonna 2000 Tolkienin elämäntyöhön keskittyväksi sivustoksi ja keskustelupalstaksi. Vuonna 2003 joukko kontulaisia teki Suomen ennätyksen leiriytymällä kahdeksi viikoksi Helsingin Tennispalatsin edustalle jonottamaan lippuja Taru sormusten herrasta: Kuninkaan paluu -elokuvan ensi-iltaan. Vuonna 2006 sivuston tueksi perustettiin Verkkoyhteisö Kontu ry, joka otti järjestysvastuun suurimmista sivuston käyttäjien järjestämistä tapahtumista, miiteistä. Vuonna 2012 Verkkoyhteisö Kontu yhdistyi Suomen Tolkien-seuran kanssa, ja yhdistyksen nimeksi tuli Suomen Tolkien-seura Kontu ry. == Suomen Tolkien-seura Kontu == Tolkien-fandom järjestäytyi Suomessa vuonna 1992, kun Suomen Tolkien-seura ry perustettiin Helsingin Uudella ylioppilastalolla 3. tammikuuta, kun Tolkienin syntymästä oli kulunut sata vuotta. Suomen Tolkien-seura on Tolkienin tuotannon ja muun fantasiakirjallisuuden ystäville tarkoitettu yhdistys. Seura julkaisee kahta lehteä, neljästi vuodessa ilmestyvää tiedotuslehteä Hobittilan sanomia sekä neljä kertaa vuodessa ilmestyvää Legolasta, Suomen ainoaa pelkästään fantasiakirjallisuuteen keskittynyttä fanzinea. Yhdistys järjestää virallisia jäsentapaamisia kuudesti vuodessa ja paikallisyhdistykset eli smialit järjestävät kuukausitapaamisia. Seura jakaa Kuvastaja-palkintoa parhaalle suomalaiselle fantasiakirjalle. Vuoden 2012 alussa seura yhdistyi Verkkoyhteisö Kontu ry:n kanssa Suomen Tolkien-seura Kontu ry:ksi. == Lähteet == == Aiheesta muualla == * Suomen Tolkien-seura. * The Tolkien Society * The Mythopoeic Society Luokka:J. R. R. Tolkien Luokka:Fanikulttuuri
Mauri Keskitalo

Mauri Antti Keskitalo (s. 25. syyskuuta 1965 Oulu) on suomalainen jalkapalloilija. Hän on viisinkertainen Veikkausliigan hopeamitalisti, ja hänet valittiin myös Veikkausliigan legendaksi ensimmäisten joukossa vuonna 2007.http://www.palloliitto.fi/viestinta/?num=101726 Keskitalo on Keravan Pallon kasvatti. Hänet muistetaan urastaan Myllykosken Pallossa, jota hän edusti useita vuosia sekä Veikkausliigassa että 1. divisioonassa. Ensimmäisen pääsarjaottelunsa hän pelasi kuitenkin Kuusysin paidassa 29. huhtikuuta 1990, jolloin Kuusysi voitti HJK:n 3–0. Ensimmäisen liigamaalinsa hän teki 1–1-tasapelissä Ilvestä vastaan 13. toukokuuta samana vuonna. Keskitalo oli kaudella 1992 Veikkausliigan maalipörssin jaetulla kolmannella tilalla 15 maalillaan. Hän voitti MyPassa neljä SM-hopeaa ja kaksi Suomen cupia.https://archive.today/20080621030921/http://www.palloliitto.fi/kilpailu/miehet/suomen_cup_2008/cupin_historia/ Pääsarjassa hän edusti myös Kotkan TP:tä ja Lahtea. Hän pelasi 11 liigakauden aikana 250 ottelua ja teki 63 maalia. Pääsarjauransa jälkeen Keskitalo on pelannut Ykköstä KooTeePeessä ja Rakuunoissa, Kakkosta Kultsussa sekä Kolmosta ja Nelosta Purhassa.http://www.demari.fi/content/view/812/322/http://www.esaimaa.fi/page.php?page_id=4&news;_id=200917024145 Vuonna 2015 Keskitalo liittyi Kolmosessa pelaavan FC Peltirummun valmennustiimiin. Hän on myös pelannut seuran kakkosjoukkueessa Rumpu FC:ssä Kutosta kaudesta 2014 lähtien.FC Peltirumpu ==Lähteet== * *Veikkausliigan tilastohistoria *Veikkausliigan legendat ===Viitteet=== Luokka:Suomalaiset jalkapalloilijat Luokka:Veikkausliigan legendat Luokka:Vuonna 1965 syntyneet Luokka:Elävät henkilöt
Bor-Öndör

Bor-Öndör () on kaupunki Mongolian Hentiin provinssissa. Maantieteellisesti se sijaitsee Darhanin sumissa, mutta sillä on oma hallintonsa. Bor-Öndörissä on 8 576 asukasta (vuonna 2015) ja se on provinssinsa toiseksi suurin asutuskeskus pääkaupunki Öndörhaanin jälkeen. Kaupungissa on fluoriittikaivos. Kaivostoimintaa harjoittaa venäläis-mongolialainen yritys Mongolrostsvetmet. Kaupungista johtaa rautatieyhteys Trans-Mongolian rautatielle. == Lähteet == == Aiheesta muualla == *Хэнтий аймгийн Бор-Өндөр сумын ИТХ-ын цахим хуудас Luokka:Mongolian kaupungit
Kyttyräselkäisyys

Kyttyräselkäisyydeksi, kumaraselkäisyydeksi tai köyryselkäisyydeksi (kyphosis) kutsutaan rintarangan kaaren eli kyfoosin sairaalloista käyristymistä taaksepäin. Kyttyräselkäisyyden voivat aiheuttaa esimerkiksi lapsihalvaus, Scheuermannin tauti, riisitauti tai nikamanmurtuma. Tavanomaisin syy lisääntyneeseen rintarangan kyfoosiin on ns. idiopaattinen köyryselkä, jota tavataan useilla murrosikäisillä nuorilla. Idiopaattisen köyryselän tapauksessa selkärangan nikamissa ei ole havaittavissa epämuodostumia, ja selkä on hyvin liikkuva ja oikaistavissa suoraksi. Tällaista kyfoosia kutsutaan tavallisessa kansankielessä "huonoksi ryhdiksi", eikä kysymyksessä ole siis sairaalloinen kyttyräselkäisyys. ==Scheuermannin tauti== :Pääartikkeli: Scheuermannin tauti. Scheuermannin taudissa selkärangan nikamat kasvavat kiilamaiseen muotoon normaalin tiiliskivimäisen sijaan, mikä johtaa rintarangan kaartumiseen taaksepäin ja kyttyräselkäisyyteen. Tauti ilmenee murrosiän kasvuvaiheen aikana ja on yleisempää miespuolisen kuin naispuolisen väestön keskuudessa. Scheuermannin tautia pidetään perinnöllisenä, koska erityisesti sen äärimmäisten muotojen on havaittu esiintyvän suvuittain, vaikkei taudin puhkeamiseen vaikuttavaa geeniä olekaan löydetty. Lääketieteellisen kirjallisuuden mukaan Scheuermannin tautia esiintyy jossain muodossa 1–8 %:lla väestöstä. Vakavin ja näkyvin Scheuermannin taudin aste on ns. hyperkyfoosi, jossa selkäranka voi kaareutua jopa päälle sadan asteen. Esteettisten ja psykologisten haittojen lisäksi hyperkyfoosi on lähes aina kivulias ja voi johtaa alaraajojen halvaantumiseen, kun pitkälle kehittynyt kyfoosi alkaa venyttää selkäydintä. Hyperkyfoosia esiintyy noin yhdellä nuorella tuhannesta. ==Hoito== Kyttyräselkäisyyttä ja huonoa ryhtiä hoidetaan etupäässä osteopatialla, kiropraktiikalla ja erilaisilla fysioterapeuttisilla harjoitteilla, joilla pyritään vahvistamaan selän lihaksistoa. Saatavissa on myös ryhtivöitä ja -korsetteja, jotka pakottavat selän oikeaan asentoon ja ohjaavat sen kasvua. Vakavimmissa tapauksissa (esimerkiksi hyperkyfoosi) voidaan myös päätyä kirurgiseen toimenpiteeseen, joka kyttyräselkäisyyden vakavuudesta riippuen voi olla erittäin vaativa ja riskialtis. ==Lähteet== Luokka:Tuki- ja liikuntaelinten sairaudet
Joachim Kurtén

Anders Joachim Kurtén (15. tammikuuta 1836 Kruunupyy – 28. kesäkuuta 1899 Davos, Sveitsi) oli suomalainen kauppaneuvos ja porvarissäädyn valtiopäivämies.Biografiasampo: Joachim Kurtén Viitattu 14.3.2021. Kurténin vanhemmat olivat merikapteeni Henrik Kurtén ja Annette Christina Wacklin. Kurténin puoliso vuodesta 1861 oli Rosa Emilia Stening (1835–1923). Liikemies ja varakosuli Karl Kurtén oli heidän poikansa ja paleontolgi, kirjailija Björn Kurtén pojanpoikansa. Joachim Kurtén opiskeli lyhyen aikaa yliopistossa, mutta kävi sitten kauppakoulun Turussa ja ryhtyi liikealalle 1856. Kurtén perusti Vaasaan 1864 voin, tervan ja viljan vientiä harjoittaneen liikkeen ja kuului Vaasan Puuvillateollisuus Oy:n, Vaasan laivaveistämön sekä Vaasan-Pohjanmeren höyrylaivayhtiön perustajiin. Kurténista tuli 1862 Suomen Yhdyspankin Vaasan konttorin ensimmäinen johtaja vuoteen 1878 saakka, jolloin hänestä tuli vasta perustetun Vaasan-Osake-Pankin pääjohtaja. Kurtén oli perustamassa myös Vaasan Höyrymylly Oy:tä ja Vaasan Saippua Oy:tä. Kurtén oli myös poliitikko, hän kuului jo vuodesta 1863 alkaen Vaasan kaupungin vanhimpiin ja kaupunginvaltuustoon vuodesta 1876. Hän oli useaan eri otteeseen valtuuston puheenjohtaja 1870-luvulta vuoteen 1890. Hän osallistui myös eri valtionkomiteoiden työhön ja toimi porvarissäädyssä Vaasan edustajana valtiopäivillä 1872, 1877–1878, 1882, 1885, 1888, 1891, 1894, 1897 ja 1899. Säädyn puhemies hän oli vuodesta 1885 aina vuoden 1899 valtiopäiville asti. Kurtén oli alun perin liberaalisen puolueen perustajia, mutta siirtyi sitten maltillisten ruotsalaisten suuntaan. Valtiopäivämiehenä hän vaikutti merkittävästi siihen, että rautatietä päätettiin jatkaa Vaasaan. Kauppaneuvoksen arvo Kurténille myönnettiin 1878. Vaasan kaupunki tilasi kuvanveistäjä Emil Wikströmiltä Kurténin muistoksi patsaan vuonna 1906, pystytettäväksi Vaasan kaupungintalon puistikkoon. Brysselissä valettu muistomerkki paljastettiin 23. toukokuuta 1908. == Lähteet == ==Aiheesta muualla== * Luokka:Suomalaiset pankinjohtajat Luokka:Vaasan kaupunginvaltuutetut Luokka:Suomen suuriruhtinaskunnan porvarissäädyn valtiopäivämiehet Luokka:Suomen suuriruhtinaskunnan porvarissäädyn puhemiehet Luokka:Kauppaneuvokset Luokka:Vuonna 1836 syntyneet Luokka:Vuonna 1899 kuolleet
Li Hak-Son

Li Hak-Son (s. 12. elokuuta 1969) on pohjoiskorealainen vapaapainija. Li voitti olympiakultaa 52 kilogramman painoluokassa 1992 Barcelonan olympialaisissa, missä häntä oli loppuottelussa vastassa yhdysvaltalainen Harry Lee Jones. 1989 Martignyn MM-kisoista hän saavutti 48 kilogramman painoluokasta hopeaa kultamitalin mentyä eteläkorealaiselle Kim Jong-Shinille. Aasian mestaruuden Li voitti vuosina 1988 ja 1992. Vuonna 1993 hän saavutti maanosansa mestaruuskisoista hopeaa. ==Lähteet== * Li Hak-Son FILA:n tietokannassa Luokka:Pohjoiskorealaiset vapaapainijat Luokka:Pohjoiskorealaiset olympiavoittajat Luokka:Vuonna 1969 syntyneet Luokka:Elävät henkilöt
Leri Habelov

Leri Gabrielovitš Habelov (s. 5. heinäkuuta 1964 Tbilisi) on georgialainen vapaapainija, joka edusti kansainvälisellä tasolla Neuvostoliittoa, IVY:ä ja Venäjää. Kansallisuudeltaan hän on osseetti. Habelov voitti ”IVY:n joukkueen” edustajana olympiakultaa sadan kilon painoluokassa 1992 Barcelonan olympialaisissa. Neljä vuotta aiemmin Soulin kisoissa hän oli jäänyt hopealle. Maailmanmestaruuksia Habelov saavutti viisistä kisoista: 1985 Budapestista, 1987 Clemond-Ferrandista, 1990 Tokiosta, 1990 Varnasta ja 1993 Torontosta. 1995 Atlantan MM-kisoista hän saavutti pronssia. Euroopan mestaruuden Habelov voitti neljästi: 1984 Jönköpingistä, 1987 Veliko Tărnovosta, 1988 Manchesterista ja 1992 Kaposvárista. 1995 Fribourgin EM-kisoissa hän sijoittui pronssille. Habelov lopetti uransa 1996 Atlantan olympialaisiin, missä hänen sijoituksensa oli neljästoista. Hänet on valittu painin Hall of Fameen. Aktiiviaikoinaan hän oli 188 senttimetriä pitkä ja painoi 88 kilogrammaa. Hänen valmentajanaan toimi Arsen Fadzajev. Sittemmin Habelov on toiminut Georgian olympiakomitean varapuheenjohtajana ja hakenut myös puheenjohtajan tehtävää.http://www.rustavi2.com/news/news_text.php?id_news=23135&pg;=1&im;=main&ct;=2&wth;= ==Lähteet== * Leri Habelov painin Hall of Famessa * Leri Habelov FILA:n tietokannassa * http://ossetians.com/rus/news.php?newsid=477&f;=22&PHPSESSID;=258fa567a55c25473f45765013990726 ===Viitteet=== Luokka:Neuvostoliittolaiset olympiavoittajat Luokka:Neuvostoliittolaiset vapaapainijat Luokka:Venäläiset vapaapainijat Luokka:Vuonna 1964 syntyneet Luokka:Elävät henkilöt
Iron Man (videopeli)

Iron Man on Secret Levelin ja Artificial Mind and Movementin kehittämä ja Segan julkaisema toimintapeli, joka perustuu Iron Man -elokuvaan. Peli on julkaistu Microsoft Windowsille, PlayStation 2:lle, PlayStation 3:lle, PlayStation Portablelle, Xbox 360:lle Wiille, Nintendo DS:lle ja mobiilipelinä. Pelin tapahtumat seuraavat elokuvan juonta, eli tarkoituksena on alussa taistella terroristiryhmää vastaan. Pelin edetessä Rautamies kohtaa sarjakuvista tuttuja vihollisia, kuten Sulattajan, Titaanimiehen ja Iron Mongerin. == Äänirooleissa == == Linkit == * Iron Man -pelin kotisivu == Aiheesta muualla == * * Luokka:Vuoden 2008 videopelit Luokka:Toimintapelit Luokka:Windows-pelit Luokka:PlayStation 2 -pelit Luokka:PlayStation 3 -pelit Luokka:PlayStation Portable -pelit Luokka:Xbox 360 -pelit Luokka:Wii-pelit Luokka:Nintendo DS -pelit Luokka:Mobiilipelit Luokka:Marvel-universumiin perustuvat videopelit
Guitar Gangsters & Cadillac Blood

__NOTOC__ Guitar Gangsters & Cadillac Blood on tanskalaisen heavy metal -yhtye Volbeatin kolmas albumi. Albumi meni niin Tanskassa, Saksassa kuin Suomessakin listojen kärkeen välittömästi ilmestymisensä jälkeen. Singleinä julkaistiin kappaleet: ”Guitar Gangsters & Cadillac Blood”, ”We”, ”Mary Ann’s Place”, ”Maybellene I Hofteholder” ja ”Still Counting”. Albumi nousi julkaisuviikollaan Suomen virallisen listan sijalle 1. == Kappaleet == == Arvostelut == * Desibeli.net: * Imperiumi.net: Imperiumi.net: Levyarvio * Metalliluola: 8-/10 * Rolling Stone: Rolling Stone: Album review * Rumba: neutraaliRumba: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Vuoden 2008 albumit Luokka:Volbeatin albumit
Nattfödd

__NOTOC__ Nattfödd on Finntrollin kolmas kokopitkä albumi, joka on julkaistu vuonna 2004. Albumi ylsi ensimmäisellä listaviikollaan Suomen virallisen listan sijalle 22. == Kappaleet == # # # # # # # # # # == Kokoonpano == * Tapio Wilska – laulu * Samuli "Skrymer" Ponsimaa – kitara * Mikael "Routa" Karlbom – kitara * Sami "Tundra" Uusitalo – bassokitara * Samu "Beast Dominator" Ruotsalainen – rummut * Henri "Trollhorn" Sorvali – kosketinsoitin === Tuotanto === * Tuomo Valtonen – äänittäjä, miksaaja * Mika Jussila – masteroija * Skrymer – kansikuva == Arviot == * Allmusic: Allmusic review * Blabbermouth: Blabbermouth: CD Review * Imperiumi: 6½/10 * Soundi: Soundi: Levyarvio == Lähteet == == Aiheesta muualla == * * Luokka:Finntrollin albumit Luokka:Vuoden 2004 albumit
Sami Uusitalo

Sami "Tundra" Uusitalo (s. 1977) on suomalainen basisti, joka tunnetaan parhaiten folk metal -yhtye Finntrollin ja funeral doom -yhtye Shape of Despairin jäsenenä. Hän soittaa myös folk/doom metal -yhtyeessä The Mist and the Morning Dew. Luokka:Suomalaiset metallimusiikin basistit Luokka:Vuonna 1977 syntyneet Luokka:Elävät henkilöt
Upper Deck

Upper Deck on yhdysvaltalainen yhtiö, joka tunnetaan parhaiten keräilykorttien valmistuksesta. Se on perustettu vuonna 1988. Aluksi yhtiö valmisti baseball- kortteja, mutta sai lisenssin NHL-korttien valmistukseen vuonna 1990, josta lähtien se on ollut yksi suurimmista NHL-kortteja valmistavista yhtiöistä. ==Historiaa== Upper Deck on kasvanut vuosi vuodelta suuremmaksi yhtiöksi. 1990-luvulla elettiin korttien kulta-aikaa ja etenkin jääkiekkokorttien kysyntä oli valtavaa. 1990-luvun loppupuolella korttiteollisuus ajautui kriisiin paitsi pudonneen kysynnän, myös lisääntyneiden tuotantokustannusten vuoksi ja niinpä 2000-luvun alkupuolella Pacificin korttitehdas ajautui konkurssiin, eikä jäljellä ollut kuin muutama NHL-kortteja valmistava yhtiö. Vuoden 2005 heinäkuussa UD osti itselleen oikeudet Fleer-Skyboxiin ja sen valmistamiin kortteihin (mm.Flair, Fleer, Fleer Ultra) ja maaliskuussa 2007 Topps-yhtiön (mm. Topps, OPC), joten pian siitä oli tullut ainoa NHL-lisenssin saanut yhtiö. Sen kilpailijalla ITG:llä ei ole NHL-lisenssiä, mutta myös ITG valmistaa kortteja NHL-pelaajista, jotka eivät saa kuitenkaan esiintyä NHL- peliasuissaan korteissa. ==NHL== Upper Deckin tämän hetken valikoimaan kuuluvat muun muassa seuraavat tuotemerkit: Upper Deck, Upper Deck Victory, SPx, The Cup, Be A Player, SP Authentic, UD Ice, Mini Jersey Collection, OPC Premier ja Sweet Shot. Jokaisella korttimerkillä on oma ulkoasunsa ja omanlaisensa valikoima. Esimerkiksi Upper Deck Victory on halvin korttisarja Sarjan kortteja on tehty kaikista tunnetuimmista pelaajista ja sarjaan kuuluu muutama erikoiskorttisarja, mutta pakkauksissa ei ole numeroituja kortteja tai paitakortteja. Be A Player puolestaan on pääosin nimikirjoituskortteihin erikoistunut sarja, mutta nimikirjoituskortteja on jonkin verran myös muissakin sarjoissa. Nykyisin hyvin yleisiä ovat myös niin kutsutut paitakortit, joissa pelaajan käyttämästä paidasta on leikelty paloja kortin sisään. Tällaisia kortteja on mm. SPx- ja SP Authentic-sarjoissa. Mini Jersey Collection-sarjassa puolestaan on korttien joukossa pelaajien aitojen pelipaitojen näköisiä minipaitoja. Usein erikoiskortit numeroidaan, eli niitä lasketaan maailmalle vain numeroinnin mukainen määrä. Painosmäärät ovat 2000-luvun ainana pudonneet. Nykyisin numeroituja kortteja on jopa alle 10een numeroituina kun vielä 90-luvulla 100 asti numeroidut kortit olivat harvinaisuuksia. Nykyään myös korttien painamisessa käytetyt painolaatat laitetaan jakoon ainutlaatuisina kappaleina The Cup -sarjassa. ==Muut keräilykortit== Muista urheilulajeista UD:n valikoimiin kuuluvat baseball, koripallo, amerikkalainen jalkapallo ja jalkapallo. Urheiluaiheisten korttien lisäksi Upper Deck valmistaa keräilykortteja mm. World of Warcraft-peliin ja Yu-Gi-Ohiin. Myös muissa urheilulajeissa Upper Deck on käyttänyt pelaajan pelipaitoja korteissaan. Upper Deck on myös valmistanut mm. eri tv-sarjoihin liittyviä korttisarjoja, joissa on omat erikoiskorttinsa, nimikirjoituskortteja sekä paitakortteja. ==Lähteet== * UD:n viralliset sivut * Keräilykorttilehti Beckett Luokka:Yhdysvaltalaiset yritykset
Painin maailmanmestaruuskilpailut 1978

Vuoden 1978 painin maailmanmestaruuskilpailut järjestettiin elokuussa Méxicossa. Kisoissa painittiin kreikkalais-roomalaista painia ja vapaapainia kymmenessä painoluokassa. ==Mitalistit== ===Kreikkalais-roomalainen paini=== Painoluokka Kultaa Hopeaa Pronssia 48 kg Constantin Alexandru Aleksei Šumakov Roman Kierpacz 52 kg Vahtang Blagidze Nicu Ginga Charálampos Cholídis 57 kg Šamil Serikov Ivan Frgić Pasquale Passarelli 62 kg Boris Kramorenko Kazimierz Lipień Lars Malmqvist 68 kg Stefan Rusu Andrzej Supron Aleksandr Alijev 74 kg Arif Niftulajev Ferenc Kocsis Gheorghe Ciobotaru 82 kg Ion Draica Momir Petković Vladimir Tšeboksarov 90 kg Stojan Ivanov Frank Andersson Viktor Avdyšev 100 kg Nikolai Balbošin Georgi Raikov-Petkov Refik Memišević yli 100 kg Aleksandr Koltsinski Nikola Dinev Roman Codreanu ===Vapaapaini=== Painoluokka Kultaa Hopeaa Pronssia 48 kg Sergei Kornilajev Nobuo Fujisawa Mohammad Bazamavar 52 kg Anatoli Beloglazov Hartmut Reich Luis Ocana 57 kg Hideaki Tomiyama Busai Ibragimov Dugarsürengiin Oyuunbold 62 kg Vladimir Jumin Yang Jung-mo Mohammad-Reza Navai 68 kg Pavel Pinegin Akira Miyahara Ivan Jankov 74 kg Leroy Kemp Mohammad Mohebbi Pjotr Marta 82 kg Magomed Arazilov Adolf Seger John Peterson 90 kg Uwe Neupert Anatoli Prokoptšuk Ismail Temiz 100 kg Harald Büttner Levan Tediašvili Barbaro Morgan 100 kg Soslan Andijev Reza Sookhte-Sarayee Roland Gehrke ==Lähteet== * FILA:n tietokanta 1978 Luokka:Méxicon urheilu Luokka:Vuoden 1978 urheilu